བཅིངས་འགྲོལ་བཏང་བ་ནས་ད་བར་དུ་བོད་ཀྱི་རྩོམ་རིག་གཞུང་ལུགས་སྐོར་གྱི་དེབ་གང་དག་བྱུང་མིན་སྐོར་བཤད་ན།དེ་ཡང་དུས་རབས་གོང་མའི་ལོ་རབས་བརྒྱད་ཅུ་དགུ་བཅུ་ནང་མཁས་དབང་ཆེན་མོ་དུང་དཀར་བློ་བཟང་འཕྲིན་ལས་རིན་པོ་ཆེ་མཆོག་གིསྙན་ངག་ལ་འཇུག་པའི་ཚིག་རྒྱན་རིག་པའི་སྒོ་འབྱེདདང་ཨ་ལག་ཚེ་ཏན་ཞབས་དྲུང་མཆོག་གིསྙན་ངག་སྤྱི་དོནདང་ཨ་ལག་བསེ་ཚང་བློ་བཟང་དཔལ་ལྡན་མཆོག་གིཚངས་སྲས་བཞད་པའི་སྒྲ་དབྱངསདང་ཨ་ལག་དོར་ཞིའིསྙན་ཚིག་རིག་པའི་ཤེས་བྱ་གནད་བསྡུས་ཀྱི་བཤད་སྦྱར་རྩོམ་རིག་འཇུག་སྒོལ་སོགས་པའི་བོད་ཀྱི་སྔ་རབས་རྩོམ་པའི་གཞུང་ལུགསམེ་ལོང་མའིདུས་རབས་གསར་པའི་བོད་འགྲེལ་ཁག་ཅིག་བྱུང་ཡོད་པ་རེད།དུས་སྐབས་དེར་བོད་ལ་མ་གཞི་དུས་སྔ་མོ་ཞིག་ནས་རྩོམ་རིག་གི་ལག་ལེན་བྱུང་ཞིང་འཕེལ་རྒྱས་ཆེན་པོ་བྱུང་ཡོད་ལ་ལག་ལེན་དེ་དག་ལ་སྣེ་འདོན་གྱི་ནུས་པ་ལྡན་པའི་རྩོམ་པའི་གཞུང་ལུགས་སམ་རྩོམ་པའི་རྣམ་གཞག་བྱུང་ཡོད་པ་ཡིན་མོད།ཡིན་ཡང་རྩོམ་རིག་གི་ལོ་རྒྱུས་སམ་དེའི་བྱུང་འཕེལ་སྟོན་པའི་གཞུང་ལུགས་ཐོག་མ་ནི་སྤྱི་ལོ༡༩༨༥ལོར་ཀྲུང་དབྱང་མི་རིགས་སློབ་ཆེན་གྱིས་བསྒྲིགས་པའི་རྒྱ་ཡིག་གིབོད་ཀྱི་རྩོམ་རིག་ལོ་རྒྱུསཞེས་པ་དེ་ཡིན་རེད།དེ་རྗེས་སྤྱི་ལོ༡༩༨༨ལོར་ནུབ་བྱང་མི་རིགས་སློབ་གླིང་གི་དགེ་རྒན་ཆེན་མོ་ཝང་དབྱི་ནོན་དང་ཐང་ཅིན་ཧྥུ་གཉིས་ཀྱིསབོད་ཀྱི་རྩོམ་རིག་ལོ་རྒྱུས་མདོར་བསྡུསཞེས་པ་བསྒྲིགས།བོད་རང་གིས་དུས་རབས་གསར་པར་བསྒྲིགས་པའི་རྩོམ་རིག་ལོ་རྒྱུས་ཀྱི་གཞུང་ལུགས་གང་གང་བྱུང་མིན་གྱི་སྐོར་ལ་བོད་ལྗོངས་སློབ་ཆེན་གྱི་དགེ་རྒན་ཆེན་མོ་རྒན་མཁས་བཙུན་མཆོག་གིས་སྤྱི་ལོ་ཉིས་སྟོང་དྲུག་ལོའིཀྲུང་གོའི་བོད་རིག་པའིདུས་དེབ་གསུམ་པའི་ནང་དུསྤྱི་ལོ༡༩༩༩ལོར་ནུབ་བྱང་མི་རིགས་སློབ་ཆེན་གྱི་དགེ་རྒན་དཔའ་རྩེ་དང་གཙོས་མི་རིགས་དགེ་འོས་མཐོ་རིམ་སློབ་གྲྭའི་དགེ་རྒན་ཆེན་མོ་གཞོན་པ་ལྷ་རྒྱལ་ཚེ་རིང་གཉིས་ཀྱིསབོད་ཀྱི་རྩོམ་རིག་བྱུང་འཕེལ་གྱི་ལོ་རྒྱུས་དང་ཁྱད་ཆོསཞེས་པའི་དཔེ་དེབ་བོད་ཡིག་གི་ལམ་ནས་རྩོམ་བསྒྲིགས་བྱས་པ་ཀན་སུའུ་མི་རིགས་དཔེ་སྐྲུན་ཁང་ནས་པར་བསྐྲུན་བྱས།དེ་དང་དུས་མཚུངས་པར་སྤྱི་ལོ༡༩༩༩ལོར་བོད་ལྗོངས་སྤྱི་ཚོགས་ཚན་རིག་ཁང་གི་རྩོམ་ཞིབ་པ་གཞོན་པ་རྒན་ཀུན་དགའ་ལགས་ཀྱིསབོད་ཀྱི་རྩོམ་རིག་གཞུང་ལུགས་སྐོར་གྱི་རྣམ་བཤདཅེས་པའི་དཔེ་དེབ་བོད་ཡིག་ནས་རྩོམ་བསྒྲིགས་བྱས་པ་བོད་ལྗོངས་མི་དམངས་དཔེ་སྐྲུན་ཁང་ནས་དཔར་བསྐྲུན་བྱས་པ་དེའི་ས་བཅད་དང་པོ་རྩོམ་རིག་གི་སྔོན་འགྲོ་ཞེས་པ་ལ་ལེ་ཚན་གཉིས་ཡོད་པའི་དང་པོ་བོད་ཀྱི་རྩོམ་རིག་དར་འཕེལ་གྱི་ལོ་རྒྱུས་མདོར་བསྡུས་བཤད་པ་ཞེས་པའི་ལེ་ཚན་དེར་བོད་ཀྱི་རྩོམ་རིག་གི་ལོ་རྒྱུས་ལ་ཆེད་དུ་དམིགས་ནས་དཔྱད་འཇོག་བྱས།